HU
2023.4.18.
Az Európai Unió Hivatalos Lapja
ix.
a példányok bűnüldözési célokra vagy bírósági eljárásokhoz történő felhasználása engedélyezett;
x.
a fogságban született, illetve szaporított tigrisekből származó részeket és származékokat szállíthatják, amennyiben:
C 135/7
–
a példány kulturális vagy művészeti tárgyak neves intézmények (azaz múzeumok) közötti valódi cseréjében vesz részt, vagy
–
az érintett tagállam igazgatási hatósága meggyőződött arról, hogy a példány elismert műalkotás, és biztos abban, hogy annak értéke garanciát jelent arra nézve, hogy más célra nem használják fel, vagy
–
a példány kutatási vagy oktatási jellegű célokat szolgál a fajok megóvása vagy megőrzése érdekében.
Kétség vagy tudományos tisztázatlanság esetén, az elővigyázatosság elvére és a jogszabályok célkitűzéseire tekintettel a tagállamok mindig élhetnek mérlegelési jogkörükkel, és megtagadhatják a bizonyítvány kiadását.
Amennyiben valamely uniós tagállam nemzeti jogszabályai nem teszik lehetővé, hogy hatóságai éljenek a 338/97/EK rendelet 8. cikkének (3) bekezdése szerinti mérlegelési jogkörükkel, és elutasítsák a fogságban született, illetve szaporított élő tigrisek, valamint részeik és származékaik kereskedelmi célú forgalmára vonatkozó, EU-n belüli bizonyítványok iránti kérelmeket, amennyiben a 338/97/EK rendelet 8. cikkének (3) bekezdése szerinti feltételek teljesülnek, és amennyiben a példányokat nem kereskedelmi céllal forgalmazzák az EU-n belül, a tagállam CITES-igazgatási hatóságának kockázatalapú megközelítést kell követnie, és az EU-n belüli bizonyítványok iránti kérelmek kezelése során maximális alaposságra kell törekednie.
Az EU-n belüli bizonyítvány kiállítása előtt a 865/2006/EK bizottsági rendelet 66. cikke előírja, hogy az élő példányt egyedi jelöléssel kell ellátni.
Az élő tigrisek elsődleges jelölési technikájaként mikrocsip használata ajánlott.
A tagállamoknak fontolóra kell venniük két különböző azonosítási vagy jelölési technika együttes alkalmazását, beleértve adott esetben az egyéni DNS-profilkészítést is.
A bizonyítványnak kellő részletességgel kell leírnia az élő egyedet és/vagy a szóban forgó részeket és származékokat annak érdekében, hogy az csak az adott egyed esetében legyen felhasználható, és ne lehessen azt más egyedek „tisztára mosásához” felhasználni.
Az Európai Unión belüli kereskedelemre jogosító bizonyítványokat kizárólag tranzakcióspecifikus alapon lehet kiállítani – hogy csak egy tranzakciót tegyenek lehetővé –, annak biztosítása érdekében, hogy az adott bizonyítvány csak az 1.
mezőben megnevezett birtokosára nézve legyen érvényes.
Ez az ajánlás a 865/2006/EK rendelet 11. cikke (3) bekezdésének második albekezdésén alapul, amelynek értelmében a tagállam „dönthet tranzakcióspecifikus tanúsítványok kiadásáról, ha úgy véli, hogy az e dokumentum 1. szakaszának a) pontjában leírtak alapján vannak olyan egyéb, a faj megőrzésére vonatkozó tényezők, amelyek egy egyedspecifikus bizonyítvány kiadása ellen szólnak”.
c) A tagállamok által mérlegelendő további ajánlások Ajánlott, hogy a tagállamok CITES-igazgatási hatóságai gyűjtsék össze és vezessenek nyilvántartást a fogságban tartott tigrisek számáról országszerte, beleértve az engedélyezett állattani intézményeket, a menhelyeket/mentőközpontokat, cirkuszokat és vándorkiállításokat, valamint adott esetben más magánlétesítményeket.
Minden létesítményt fel kell kérni arra, hogy a leltárakban bekövetkezett változásokról részletesen beszámoljon, hogy a hatóságok naprakész információkkal rendelkezzenek.
Ezen intézkedés végrehajtása érdekében az EU tagállamainak rendszeresen nyilvántartást kell készíteniük az országukban tigriseket tartó valamennyi létesítményről, és együtt kell működniük az érintett szervezetekkel, például az Állatkertek és Akváriumok Európai Szövetségével, hogy az ilyen nyilvántartások elkészítése során a legjobb gyakorlatokat kidolgozzák.
Az igazgatási hatóságoknak ezeket az adatokat valamennyi érintett hatóság rendelkezésére kell bocsátaniuk.